मेघालय में फेंके, 2 दोस्तों के साथ वारदात
Assam Guwahati Murder Case Update In Guwahati, Assam, असम के गुवाहाटी में एक महीला ने प्रेमी के साथ मिलकर पति और सास की हत्या कर दी। फिर उनके शव के टुकड़े कर तीन दिन तक फ्रीज में रखे। इसके बाद महिला उसके प्रेमी
असम के गुवाहाटी में एक महिला ने दो दोस्तों के साथ मिलकर पति और सास की हत्या कर दी। फिर शव के टुकड़े कर मेघालय में अलग-अलग जगहों पर फेंक दिए। पुलिस ने सोमवार को मामले का खुलासा कर तीनों आरोपियों को गिरफ्तार कर लिया है।
पुलिस ने बताया कि दोनों मर्डर पिछले साल जुलाई और अगस्त में हुए थे। वहीं, पति और सास की हत्या करने के बाद महिला ने पुलिस में उनकी गुमशुदगी की रिपोर्ट दर्ज कराई थी।
कुछ मीडिया रिपोर्ट्स में कहा जा रहा है कि महिला ने अपने प्रेमी और उसके दोस्त संग मिलकर पति-सास की हत्या की थी। फिर शवों के टुकड़े कर उन्हें तीन दिनों तक फ्रिज में रखा। बाद में शवों के टुकड़े मेघालय की खाईं में फेंक दिए।
हत्या के बाद लापता की शिकायत करने थाने पहुंची
गुवाहाटी के पुलिस कमिश्नर दिगंता बाराह ने बताया कि मृतकों की पहचान अमरज्योति डे (आरोपी महिला का पति) और शंकरी डे (महिला की सास) के रूप में हुई है। वहीं, आरोपी महिला बंदना कलिता सहित उसके दोस्तों धनजीत डेका और दोस्त अरूप दास को गिरफ्तार कर लिया गया है।
दिगंता बाराह ने बताया कि बंदना ने जुलाई 2022 में गुमशुदगी की FIR दर्ज कराई थी। इसके बाद नवंबर 2022 में मृतकों के एक रिश्तेदार ने गुवाहाटी के एक थाने में केस दर्ज कराया। उन्होंने बताया कि अमरज्योति और शंकरी कई महीनों से लापता हैं, रिश्तेदार ने दोनों की हत्या किए जाने की भी आशंका जताई। इसके बाद पुलिस ने दोनों FIR के आधार पर जांच शुरू की। इसके बाद पुलिस को बंदना पर शक हुआ, जब उससे पूछताछ की गई तो बंदना ने दोनों मर्डर की बात कबूल कर ली।
पुलिस कमिश्नर ने बताया कि बंदना ने 26 जुलाई को पति का मर्डर किया। अगले दिन 27 को शव के टुकड़े मेघालय में फेंक दिए। ठीक इसी तरह 17 अगस्त को बंदना ने सास की हत्या की और 18 अगस्त को शव के टुकड़े फेंक दिए। पति की हत्या करने के अगले दिन बंदना ने पुलिस में गुमशुदगी की रिपोर्ट दर्ज कराई थी। उन्होंने बताया कि वह लगातार केस के बारे में पुलिस से अपडेट भी ले रही थी, जिससे पुलिस को उस पर शक न हो।
उन्होंने बताया कि बंदना की निशानदेही पर दोनों के शवों के टुकड़े बरामद कर लिए हैं। बंदना सहित तीनों आरोपियों को गिरफ्तारी हो गई है। हमें ऐसा कोई सबूत नहीं मिला है जो साबित करे कि हत्या के बाद दोनों के शवों को फ्रिज में रखा गया था।
ये खबरें भी पढ़ सकते हैं...
लिव-इन पार्टनर को मारकर प्रेमी ने बेड में छिपाई बॉडी, हत्या के बाद फर्नीचर बेचा
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी थी। बाद में उसकी बॉडी को बेड के अंदर छिपा दिया। घटना नालासोपारा की है। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी। पूरी खबर यहां पढ़ें...
निक्की की लाश लेकर 35 किमी घूमता रहा साहिल, कार में शादी को लेकर झगड़ा हुआ तो मोबाइल केबल से गला घोंटा
दिल्ली में निक्की यादव मर्डर केस में अब बड़े खुलासे हो रहे हैं। पुलिस सूत्रों के मुताबिक, शादी की खबर मिलने के बाद निक्की और साहिल गहलोत का कार में झगड़ा हुआ था। उसके बाद बात इतनी बिगड़ गई की गुस्साए साहिल ने मोबाइल की केबल (तार) से निक्की का गला घोंट दिया। पूरी खबर यहां पढ़ें...
आफताब ने आरी से किए थे श्रद्धा के 35 टुकड़े, पोस्टमॉर्टम में खुलासा, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमॉर्टम रिपोर्ट में यह बात कही गई है। इससे 10 दिन पहले माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि हुई थी। वहीं, पिछले महीने आई एक और DNA जांच में महरौली और गुरुग्राम के जंगलों में पुलिस मिली हड्डियां श्रद्धा की ही निकली थीं। पूरी खबर यहां पढ़ें...
झारखंड के दिलदार ने पत्नी के किए 50 टुकड़े; इलेक्ट्रिक कटर से काटा, नहीं मिला सिर
झारखंड में दिल्ली की श्रद्धा से भी क्रूर हत्या हुई थी। आफताब ने श्रद्धा के 35 टुकड़े किए थे, लेकिन साहिबगंज में 25 साल के दिलदार अंसारी ने पत्नी रिबिका पहाड़िन के 50 से ज्यादा टुकड़े किए थे। हत्या के बाद उसके शव के इलेक्ट्रिक कटर से टुकड़े किए।
कुछ टुकड़े घर में छिपा दिए, जबकि अन्य टुकड़े मोहल्ले के आसपास सुनसान जगहों पर फेंके दिए। जिसे कुत्ते नोंच-नोंच कर खा रहे थे। जब लोगों ने कुत्तों को इंसान का मांस खाते देखा तो इसकी सूचना पुलिस को दी। इसके बाद मामले का खुलासा हुआ। पूरी खबर यहां पढ़ें...